EkBass/fiwiki-20250220-pages-articles huggingface dataset:
Vilho Kuorikoski

Vilho Antero Kuorikoski (24. huhtikuuta 1892 Helsinki – 25. maaliskuuta 1946 Helsinki) oli suomalainen näytelmäkirjailija. Kuorikoski kävi kansakoulun ja sen jälkeen Sortavalan merimieskoulun, josta hän valmistui laivuriksi. Hän toimi sisävesilaivurina ja teki lisäksi sekatyömiehen ja talonmiehen töitä. Hän asui Vihdissä vuosina 1913–1921 ja uudelleen vuodesta 1925 alkaen. Kuorikoski oli Vihdissä asuessaan työssä konepuuseppänä Edvard Helteen puusepänverstaassa. Viimeksi hän oli Vihdin seudun osuusliikkeen talonmiehenä. Kuorikoski kuoli tapaturmaisesti 54-vuotiaana. Kuorikoski kirjoitti useita seuranäytelmiä, joista monia esitettiin Vihdin Nummelan työväentalolla jo käsikirjoitusvaiheessa. Vilho Kuorikoski oli naimisissa Amanda Ihanderin kanssa. Heillä oli viisi lasta. == Näytelmiä == * Nykyajan ihmisiä : 2-näytöksinen huvinäytelmä. Kansanvallan näytelmistö n:o 15. Kansanvalta, Helsinki 1930 * Oppi se on joka maksaa : 1-näytöksinen huvinäytelmä. Kansanvallan näytelmistö n:o 11. Kansanvalta, Helsinki 1930 * Palokuntalainen on aina palokuntalainen : 1-näytöksinen huvinäytelmä. Kansanvallan näytelmistö n:o 12. Kansanvalta, Helsinki 1930 * Tupakkalakossa : 2-näytöksinen huvinäytelmä. Kansanvallan näytelmistö n:o 8. Kansanvalta, Helsinki 1930 * Auto-ruojan syy : kaksinäytöksinen huvinäytelmä. Pienviljelijäin liitto, Helsinki 1931 * Kun rakkaus iskee : 3-näytöksinen huvinäytelmä. Kansanvallan näytelmistö n:o 22. Kansanvalta, Helsinki 1931 * Oli se aika rumilus : 1-näytöksinen huvinäytelmä. Kansanvallan näytelmistö n:o 21. Kansanvalta, Helsinki 1931 * Veto-oja : kaksinäytöksinen huvinäytelmä. Pienviljelijäin liitto, Helsinki 1934 * Mestarin touhuilua : 2-näyt. huvinäytelmä. Kansanvallan näytelmistö n:o 34. Kansanvalta, Helsinki 1937 * Rajaseudun laki : 4-näyt. näytelmä. Esitetty Helsingin Työväenteatterissa 13. maaliskuuta 1938 * Aatelisverta : 1-näytöksinen huvinäytelmä. Sos.-dem. työläisnuorisoliitto, Helsinki 1939 * Akka kuin akka : kaksinäytöksinen huvinäytelmä. Pienviljelijäin liitto, Helsinki 1945 == Lähteet == * * Karjalohjan, Karkkilan, Lohjan, Nummi-Pusulan, Sammatin ja Vihdin kotiseutukirjailijatietokanta * Vihdin Nummelan kylähistoria : Rauhaniemi Resslerin/Heleniuksen talo Luokka:Suomalaiset näytelmäkirjailijat Luokka:Vuonna 1892 syntyneet Luokka:Vuonna 1946 kuolleet
Maatalouslaskenta

Maatalouslaskenta on kerran kymmenessä vuodessa tehtävä maailmanlaajuinen tilastotutkimus. Suomessa maatalouslaskenta tehtiin ensimmäisen kerran vuonna 1910. EU-maissa maatalouslaskennan tekemistä koordinoi EU:n tilastoviranomainen Eurostat ja maailmanlaajuisesti FAO. Suomessa maatalouslaskennan toteuttamisesta vastaa Luonnonvarakeskus (Luke). == Maatalouslaskennan historia == Maatalouslaskentaa on tehty jo sadan vuoden ajan Suomessa. Ensimmäinen maatalouslaskenta oli vuonna 1910. EU-asetusten mukaisia maatalouden rakennetutkimuksia Suomessa on tehty ensimmäisestä jäsenyysvuodesta 1995 alkaen. Näin ollen vuoden 2000 maatalouslaskenta oli ensimmäinen EU-säädösten mukaisesti toteutettu laskenta. Sadan vuoden aikana suomalaisessa yhteiskunnassa ja maataloudessa on tapahtunut monia muutoksia ja murroksia, joita laskentojen pohjalta tehdyt tilastot heijastavat. Maatalousyhteiskunta on vaihtunut teolliseen ja maatilojen määrä on tuntuvasti vähentynyt. Samaan aikaan tilakoko, keskimääräinen peltopinta-ala sekä maataloustuotanto ovat kasvaneet. == Maatalouslaskenta 2020 == Maatalouslaskenta 2020 -tilastokysely avautuu verkossa joulukuussa. Sen kohteena ovat kaikki Suomen maatalous- ja puutarhayritykset, joita on laskennan alkaessa noin 46 000. Tilastotutkimus selvittää suomalaisen maatalouden rakennetta eli muun muassa työvoimaa, yritystoimintaa ja energian käyttöä. == Maatalouslaskennat maailmanlaajuisesti == Maatalouslaskenta on kansainvälinen, maailmanlaajuinen tilastotutkimus, joka tehdään FAO:n suositusten mukaisesti. == Maatalouslaskennan tulokset == Luke julkaseen tilastotutkimuksen tuloksia ennakollisena vuoden 2021 lopulla ja lopullisina alkuvuodesta 2022 luke.stat.fi -verkkosivustolla. == Lähteet == Luokka:Maatalous Luokka:Tilastotiede
HMS Albury

HMS Albury (viirinumero J41) Britannian kuninkaallisen laivaston Hunt-luokan miinanraivaaja toisessa maailmansodassa. == Valmistus == Alus tilattiin Troonista Ailsa Shipbuilding Companyltä. Alus laskettiin vesille 21. marraskuuta 1918 ja otettiin palvelukseen 17. helmikuuta 1919. == Palvelus == Toisen maailmansodan alkaessa alus oli reservialuksena Aleksandriassa, missä se palautettiin palvelukseen sisaralustensa HMS Suttonin, HMS Rossin, HMS Pangbournen, HMS Lyddin, HMS Fermoyn ja HMS Saltashin kanssa. Alukset muodostivat Välimeren laivaston 3. miinanraivaajalaivueen, joka valvoi laitonta siirtolaisuutta Palestiinan rannikolla ennen siirtoa miinanraivaustehtäviin.Naval-history.net - HMS Sutton Maaliskuussa 1940 alus lähti Maltalta Britteinsaarille. Se sijoitettiin Kotilaivaston 5. miinanraivaajalaivueeseen, jonka mukana alus osallistui Dunkerquen evakuointiin. Evakuoinnin aikana alus hinasi karille ajaneen HMS Speedwellin turvaan sekä pelasti uppoavan Lyddin miehistön.Naval-history.net - Dunkerque. Operaation päätyttyä alus siirrettiin 2. heinäkuuta 4. miinanraivaajalaivueeseen Harwichiin. Huhtikuussa 1945 alus poistettiin palveluksesta ja myytiin 13. maaliskuuta 1947.Uboat.net - HMS Albury == Aluksen päälliköt == Aluksen päälliköinä sodan aikana olivat: *Colin Henry Corbet-Singleton 21. elokuuta 1939 - kesäkuu 1941 *John Samuel Gordon- Christian kesäkuu 1941 - 19. huhtikuuta 1943 *Frederick Bradley, DSC 19. huhtikuuta 1943 - 7. syyskuuta 1944 *Harry Layland Dudley Hoare 7. syyskuuta - 13. joulukuuta 1944 *Norman Herbert Barton Bloye 13. joulukuuta 1944 - tammikuu 1945 == Lähteet == * * === Viitteet === Luokka:Hunt-luokan miinanraivaajat (1916) Luokka:Ailsa Shipbuilding Company
HMS Alresford

HMS Alresford (viirinumero N06 ja J06) Britannian kuninkaallisen laivaston Hunt-luokan miinanraivaaja toisessa maailmansodassa. == Valmistus == Alus tilattiin Troonista Ailsa Shipbuilding Companyltä. Alus laskettiin vesille 17. tammikuuta 1919 ja otettiin palvelukseen 25. toukokuuta. == Palvelus == Elokuussa 1939 alus oli liitettynä merenkulkukouluun HMS Dryadiin Portsmouthissa, missä alus oli edelleen kesäkuussa 1940 ollen korjattavana.Naval-history.net - RN elokuu 1939Naval-history.net - RN kesäkuu 1940 Tammikuussa 1942 alus oli edelleen PortsmouthissaNaval-history.net RN heinäkuu 1941Naval-history.net RN tammikuu 1942. Se osallistui 1942 Dieppen tehtyyn hyökkäykseenHistory of War - Dieppe. Alus ajoi 23. elokuuta 1942 karille. Sen avuksi lähetettiin Gibraltarilta hinaaja HMS Salvonia, jonka suojana oli korvetti HMS Jonquil.Naval-history.net - HMS Jonquil Kesäkuussa 1944 alus osallistui Normandian maihinnousuun.http://www.ddaymuseum.co.uk/memory_prepare.htm D-Day museum == Päälliköt == Aluksen päälliköinä olivat: *Clive Gwinner 1. maaliskuuta - 22. joulukuuta 1939 *Dennis Noel Venables 22. joulukuuta 1939 - 11. syyskuuta 1940 *Ronald Ernest Cotton Dunbar 11. syyskuuta 1940 - toukokuu 1943 *Felix Edward Chevallier, DSC toukokuu 1943 - 5. maaliskuuta 1945 *John Hilton Divitte Northcote 5. maaliskuuta - lokakuu 1945 == Lähteet == * * === Viitteet === == Aiheesta muualla == *Uboat.net - HMS Alresford Luokka:Hunt-luokan miinanraivaajat (1916) Luokka:Ailsa Shipbuilding Company
HMS Appledore

HMS Appledore Britannian kuninkaallisen laivaston Hunt-luokan miinanraivaaja. Alus myytiin 15. elokuuta 1920, jolloin se nimettiin Kamlawtiksi.Colledge, J. J. & Warlow, Ben s. 20 == Valmistus == Alus tilattiin Ailsa Shipbuilding Companyltä Troonista. Alus laskettiin vesille 15. elokuuta 1919. == Palvelus == Alus myytiin 15. elokuuta 1920, jolloin se nimettiin Kamlawtiksi. ==Lähteet== * * === Viitteet === Luokka:Hunt-luokan miinanraivaajat (1916) Luokka:Ailsa Shipbuilding Company
Maa- ja metsätalousministeriön tietopalvelukeskus

Tike, Maa- ja metsätalousministeriön tietopalvelukeskus, oli yksi Suomen neljästä tilastoviranomaisesta. Tike tuotti tilastoja maataloudesta ja elintarvikeketjusta. Tike oli myös maa- ja metsätalousministeriön hallinnonalan ICT-palvelukeskus. Tiken toiminta itsenäisenä virastona päättyi 31.12.2014. Tiken tilastopalvelut ovat olleet 1. tammikuuta 2015 alkaen osa Luonnonvarakeskusta. Tietotekniikkapalvelut jatkuivat Maanmittauslaitoksessa vuoden 2018 loppuun asti, jonka jälkeen ne siirrettiin vuoden 2019 alussa aloittaneeseen Ruokavirastoon. ==Tilastopalvelut== Tiken tilastojen aihealueita olivat: *maatalouden rakenne *peltokasvituotanto *kotieläintuotanto *puutarhatuotanto *maataloustuotteiden hinnat *muut tilastot, esimerkiksi ravintotase. Tilastojulkistuksia oli 60 - 70 vuodessa. Osasta julkistuksia tehtiin tiedote. ==Tietopalvelut== Tiken tietopalvelu tuotti raportteja ja muita tietotuotteita hallinnollisista ja tilastollisista rekistereistä sekä muista tietolähteistä. Pienet tietopalvelut olivat ilmaisia, mutta muut maksullisia. ==Tietotekniikkapalvelut== Tiken tietotekniikkapalvelut olivat yhteentoimivuus, projektit, jatkuva kehittäminen, ylläpito ja teknologia-alustat. ==Tietohallintopalvelut== Tiken tietohallintopalveluja olivat ICT-arkkitehtuurit, menetelmät, hankehallinta ja -arviointi, hankinnat ja toimittajahallinta. == Aiheesta muualla == * Tiken www-sivut *Matilda-maataloustilastopalvelu Luokka:Maa- ja metsätalousministeriö Luokka:Suomen entiset viranomaiset ja keskusvirastot
Antti Halonen

Antti Halonen on muun muassa seuraavien henkilöiden nimi: * Antti Halonen (1885–1942), maanviljelijä, piirisihteeri ja kansanedustaja (maalaisliitto) * Antti Halonen (1870–1945), kuvataiteilija, Pekka Halosen veli * Antti Halonen (1870–1947), maanviljelijä, kauppias ja valtiopäivämies * Antti Halonen (1903–1985), kirjailija, Pekka Halosen poika * Antti Einari Halonen (s. 1945), teatteriohjaaja * Antti Halonen (s. 1982), jääkiekkoilija
Rolf Larsson

Rolf Larsson voi tarkoittaa seuraavia henkilöitä: *Rolf Larsson, suomalainen jääpalloilija *Taiteilijanimellä Joey Tempest tunnettu ruotsalainen laulaja
El Salvador olympialaisissa

El Salvador osallistui olympialaisiin ensimmäisen kerran Méxicossa 1968, ja on ollut sen jälkeen mukana kaikissa kesäolympialaisissa Montrealin 1976 ja Moskovan 1980 kisoja lukuun ottamatta. Talviolympialaisiin maa ei ole osallistunut. El Salvador ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet Maureen Kaila, joka oli viides ratapyöräilyn naisten pisteajossa Atlantassa 1996 ja Luisa Maida, kahdeksas naisten urheilupistooliammunnassa Pekingissä 2008. == Lähteet == == Aiheesta muualla == *El Salvadorin olympiakomitean sivusto *
Anssi Simojoki

Niilo Anssi Ylermi Simojoki (7. syyskuuta 1944Syntymäpäivät, Suomen Kuvalehti nro 25, 29.8.2014, s. 63. Isokyrö – 6. heinäkuuta 2020 Uusikaupunki) oli suomalainen pappi, lähetystyöntekijä, teologi ja runoilija. Simojoen vanhemmat olivat eversti Niilo A. A. Simojoki (ent. Simelius) ja opettaja Siiri Palmu. Hän valmistui ylioppilaaksi Helsingin normaalilyseosta vuonna 1963 ja teologian kandidaatiksi Helsingin yliopistosta 1972. Valmistuttuaan hänet vihittiin papiksi Turun arkkihiippakuntaan. Simojoki valmistui teologian lisensiaatiksi Åbo Akademista 1993 ja väitteli teologian tohtoriksi 1997. Hänen englanninkielinen väitöskirjansa Apocalypse Interpreted käsitteli Ilmestyskirjan tulkintoja Suomessa. Simojoki toimi virallisena apulaisena Laitilan (1972–1973) ja Porin Teljän (1973–1975) seurakunnissa sekä Lapin kirkkoherrana 1975–1990. Pisimmän työjakson hän teki lähetystyössä Keniassa (1989–2009), ensin Suomen Luterilaisen Evankeliumiyhdistyksen (SLEY) ja vuodesta 1996 yhdysvaltalaisen Lutheran Heritage Foundationin palveluksessa. Jälkimmäisessä ominaisuudessa hän johti luterilaisen kirjallisuuden käännöstyötä swahiliksi ja muille Afrikan kielille. Simojoki oli Paavalin synodin perustajajäsen ja tuli varsinkin 1980-luvulla tunnetuksi kirkon naispappeutta vastustavan tunnustuksellisen liikkeen johtavana hahmona. Siirryttyään seurakuntatyöhön Satakuntaan, Simojoki kotiutui rukoilevaiseen herätysliikkeeseen, jossa hän nousi näkyvään asemaan. Hän toimi muun muassa Länsi-Suomen Herännäislehden päätoimittajana (1984–1989) sekä Halullisten sielujen hengellisten laulujen neliäänisen nuottilaitoksen toimittaneen työryhmän puheenjohtajana. Keväällä 2015 Simojoki menetti oikeutensa toimia pappina Suomen evankelis-luterilaisessa kirkossa hoidettuaan Lähetyshiippakuntaan kuuluvan seurakunnan tehtäviä. Simojoki julkaisi runokokoelman Yölintu (1988). == Teokset == * * * * * ==Lähteet== ==Aiheesta muualla== *Anssi Simojoen muistokirjoitus Helsingin Sanomissa Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Suomalaiset runoilijat Luokka:Rukoilevaisuusliikkeen vaikuttajat Luokka:Suomen Luterilaisen Evankeliumiyhdistyksen lähetyssaarnaajat Luokka:Vuonna 1944 syntyneet Luokka:Vuonna 2020 kuolleet
Disaster Date

Disaster Date on yhdysvaltalainen televisio-ohjelma, jota esitetään MTV- kanavalla. Ohjelmassa kuvataan piilokameralla ihmisiä, jotka saapuvat sokkotreffeille tietämättä vastakkaisen osapuolen olevan todellisuudessa näyttelijä. Heidät palkitaan sen mukaan, kuinka pitkään he kestävät sietämätöntä ihmistä esittävän näyttelijän oikkuja ja pilkkaa. Täydestä tunnista saa palkkioksi 60 dollaria. Ohjelma kestää noin puoli tuntia. Yhdessä jaksossa esitellään yleensä noin kolme miestä tai naista. Luokka:Yhdysvaltalaiset televisio-ohjelmat Luokka:Piilokameraohjelmat Luokka:MTV:n televisio-ohjelmat
Uuno Piirainen

Uuno Emil Piirainen () oli suomalainen jääkäri ja reservin luutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueen varajohtajana Valkoisen armeijan ratsujoukoissa.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Piiraisen vanhemmat olivat maanviljelijä Olli Piirainen ja Stiina Kettunen. Hänet vihittiin avioliittoon vuonna 1923 Hellin Irene Niemen kanssa. Hän kävi kansakoulun ja suoritti yksityisesti viidennen luokan Viipurin reaalikoulussa vuonna 1925. Hän kävi Reserviupseerikoulun vuonna 1926 ja taktiikan soveltamiskurssin vuonna 1927. ==Jääkärikausi== Piirainen työskenteli työmiehenä Kemissä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 17. helmikuuta 1916, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Piirainen astui Suomen armeijan palvelukseen varavahtimestariksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueen varajohtajaksi Karjalan ratsujääkarirykmentin 1. eskadroonaan. Hän osallistui sisällissodan taisteluihin Kivennavalla, Terijoella ja Kaislahdella sekä Innon saartoon ja Puumalan patterin valtaukseen. ==Sisällissodan jälkeinen aika== Piirainen toimi sisällissodan jälkeen joukkueenjohtajana ja eskadroonan ratsuvääpelinä Karjalan ratsujääkärirykmentissä, josta muodostettiin myöhemmin Hämeen ratsurykmentti. Ratsurykmentistä hän oli komennettuna 24. lokakuuta 1918 – 18. huhtikuuta 1919 välisen ajan Lapin rajavartioryhmässä ja 25. toukokuuta – 17. joulukuuta 1920 välisen ajan Tampereen rykmentissä. Tampereen rykmentistä hänet siirrettiin 31. toukokuuta 1921 alkaen Ratsuväen kapitulanttikouluun ratsuvääpeliksi ja koulutusaliupseeriksi. Hän erosi armeijasta ja siirtyi Suojeluskuntajärjestön palvelukseen 28. helmikuuta 1927 ja hänet sijoitettiin aluksi päälliköksi Viipurin suojeluskuntapiirin V alueelle, josta hänet siirrettiin 1. syyskuuta 1928 alkaen päälliköksi XII alueelle. Hän kuoli keuhkotautiin ja haudattiin Käkisalmeen. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1899 syntyneet Luokka:Vuonna 1931 kuolleet
California Memorial Stadium

California Memorial Stadium (Usein pelkästään Memorial Stadium) on amerikkalaiseen jalkapalloon suunniteltu stadion Berkeleyssä Kalifornian yliopiston kampusalueella. Yliopiston urheilujoukkue Golden Bears käyttää Memorial Stadiumia kotikenttänään. Memorial Stadium avattiin alun perin vuonna 1923. Se listattiin National Register of Historic Places -listalle 27. marraskuuta 2006. Nykyisin stadionin katsojakapasiteetti on 71 799 henkilöä, mikä tekee siitä Pohjois-Kalifornian suurimman jalkapallostadionin. == Lähteet == == Aiheesta muualla == Luokka:Kalifornian amerikkalaisen jalkapallon stadionit Luokka:Alamedan piirikunnan rakennukset ja rakennelmat Luokka:Alamedan piirikunnan urheilu Luokka:National Register of Historic Places -kohteet Kaliforniassa Luokka:Kesäolympialaiset 2028
Rorsat

RORSAT (Radar Ocean Reconnaissance Satellite) olivat Neuvostoliiton meritiedustelusatelliitteja 1970- ja 1980-luvuilla. Satelliittien kookkaiden tutka-antennin avulla paikallistettiin sotalaivojen liikkeitä maailman merillä. ==Historiaa== RORSAT-satelliittiohjelman ensimmäiset testilennot tehtiin vuonna 1965, jolloin avaruuteen laukaistiin Neuvostoliiton Baikonurin avaruuskeskuksesta Kosmos 102 -satelliitti. Järjestelmän operatiivinen vaihe alkoi tiettävästi lokakuussa vuonna 1970. RORSAT-satelliitteja laukaistiin avaruuteen aina vuoteen 1988 saakka. Niistä viimeinen oli Kosmos 1932, joka laukaistiin avaruuteen 14. maaliskuuta 1988.Astronautix.com - RORSAT Neuvostoliiton RORSAT-ohjelmassa kiertoradalle lähetettiin 33 reaktoria, näistä 31 oli tyyppiä BES-5, teholtaan n. 2 kilowattia. 1987 Neuvostoliitto laukaisi 2 suurempaa TOPAZ reaktoria (6 kW) (Kosmos 1818 ja Kosmos 1867), joiden toiminta-aika oli 6 kuukautta. Korkeamman kiertoradan TOPAZ- reaktoreilla varustetut satelliitit aiheuttivat kiertoradalla säteilyongelmia gammasäteilyä tarkkaileville tutkimussatelliiteille, koska fissioreaktorit kehittävät gammasätelyä toisin kuin radioaktiiviset lämpögeneraattorit (RTG). Matalan kiertoradan BES-5-reaktoreilla varustetut RORSATs eivät aiheuttaneet positronisaastetta magnetosfäärissä. (USA on laukaissut yhden reaktorin kiertoradalle, SNAP-10A vuonna 1965). ==Satelliitti ja sen rata== RORSAT- sarjan satelliitit olivat lieriömäisiä, 10 metrin pituisia rakennelmia. Sen halkaisija oli 1,3 metriä. Satelliitin kokonaismassa oli 3 800 kg. RORSAT- satelliittien energialähteenä toimi pieni ydinreaktori. Tässä käytettiin 90 % rikastettua Uraani-235:ää. Satelliitit laukaistiin noin 270 km korkeuteen radalle, jonka inklinaatio oli 65 astetta.The US-A program (RORSAT) and radio observations thereof, Sven Grahn Toiminnan päätyttyä ydinreaktori lähetettiin korkeammalle radalle noin 900–1 000 km korkeuteen. Ydinenergian käyttö satelliitissa aiheutti päänvaivaa länsimaissa, sillä satelliitin vioittuessa koko satelliitti reaktoreineen olisi saattanut palata ilmakehään. Ydinonnettomuuden riski oli olemassa. Näin lopulta tapahtuikin, sillä RORSAT- sarjaan kuuluva Kosmos 954FAS.org - RORSAT putosi Kanadan luoteisosiin 24. tammikuuta 1978. Putoamispaikka oli asumattomalla alueella, mutta ympäristöön levisi radioaktiivisia kappaleita. ==Lähteet== Luokka:Tiedustelusatelliitit
Al Davis

Allen "Al" Davis (4. heinäkuuta 1929 Brockton, Massachusetts – 8. lokakuuta 2011 Oakland, Kalifornia) oli yhdysvaltalainen amerikkalaisen jalkapallon parissa toiminut urheiluvaikuttaja, joka tunnetaan parhaiten NFL-seura Oakland Raidersin omistajana ja toimitusjohtajana. Lisäksi hän valmensi useita seuroja, viimeiseksi Raidersia 1963–1965. Davis palkittiin vuonna 1963 AFL:n vuoden valmentajana. Hän myös toimi AFL:n valtuuskunnan jäsenenä. Al Davis tuli Raiderssissa ollessaan tunnetuksi motostaan Just win, baby. Hän kuoli 8. lokakuuta 2011 kotonaan Oaklandissa. == Lähteet == Luokka:Las Vegas Raiders Luokka:Yhdysvaltalaiset amerikkalaisen jalkapallon valmentajat Luokka:Vuonna 1929 syntyneet Luokka:Vuonna 2011 kuolleet
Karkausvuosi (elokuva)

Karkausvuosi () on romanttinen komediaelokuva vuodelta 2010. == Juoni == Elokuvan alussa esitellään nainen, jolla on suuri halu päästä naimisiin. Hänen nykyinen poikaystävänsä ei vain ole sattunut vielä kosimaan häntä. Alussa hänen isänsä kertoo hänelle, että Irlannissa on karkauspäivänä perinne, että naiset voivat kosia miehiä. Hänen miesystävänsä menee Irlantiin työmatkalle, jolloin nainen saa päähänsä, että hänen pitäisi mennä Irlantiin kosimaan miestään. Asia muodostuu vaikeammaksi kuin hän on ajatellut. Hän matkustaa jonnekin päin Irlantia, mutta päätyykin Jumalan selän taakse, josta ei lähde lentoja, ei busseja eikä liioin taksejakaan. Hän tapaa komean ja kiinnostavan miehen, jota hän muka-vihaa. Miehellä on taksi ja hän lähtee viemään naista hänen haluamaansa määränpäähän. Välillä nainen on vihainen miehelle ja vaihtaakin kyytiä, jolloin hänen Lois Vuittonin matkalaukkunsa ryöstetään. Hän ja kyseinen irkkumies lähtevät läheiseen pubiin vaatimaan naisen omaisuutta takaisin. Näin laukusta muodostuu heille inside-vitsi, joka lähentää heidän välejään. He yöpyvät myöhemmin paikassa, jossa heidän luullaan olevan naimisissa ja heidän pitää esittää olevansa, koska muuten majatalon pitäjä ei hyväksyisi heitä yöpymään. He suutelevat pakolla, ensin vähän vaivaannuttavasti, mutta sitten vähän aidommin ja silloin heidän kemiansa alkoivat kohdata. He nukkuvat samassa huoneessa, mutta tyytyvät kuitenkin myöhemmin nukkumaan samassa sängyssä. Kun viimein nainen pääsi haluamaansa määränpäähän, yllätys! Hänen miesystävänsä kosiikin häntä, mutta nainen saakin selville, että hän kosi vain siksi, että he eivät olisi saaneet haluamaansa taloa, jos he ei eivät olisi olleet naimisissa. Nainen kiiruhtaa Irlantiin ja siellä irkkumies ja hän ikään kuin tunnustavat rakkauttaan toisilleen. Elokuva loppuu siihen, kun he matkustavat autollaan ja Lois Vuittonin laukku on auton katolle sidottuna ja he riitelevät/väittelevät entisellä tavallaan. == Arvioita == Tv-Nytissä kolme kriitikkoa antoi elokuvalle tähtiä keskiarvolla 1,7. == Lähteet == Luokka:Vuoden 2010 yhdysvaltalaiset elokuvat Luokka:Yhdysvaltalaiset romanttiset komediat
FIFA 97

FIFA 97 (myös FIFA Soccer 97) on EA Sportsin julkaisema ja EA Canadan kehittämä jalkapalloaiheinen videopeli. Peli julkaistiin 24. kesäkuuta 1996. FIFA 97 oli neljäs peli FIFA-pelisarjassa. Euroopan version kannessa esiintyy silloinen Newcastle Unitedin pelaaja David Ginola, kun taas muualla maailmassa kannessa esiintyy brasilialainen Bebeto. Peliin tuli uudistuksena mahdollisuus pelata futsalia, sekä graafisia ominaisuuksia oli paranneltu. == Liigat == * Englannin Valioliiga * Primera División * Serie A * Skotlannin Valioliiga * Bundesliiga ==Lähteet== Luokka:1990-luvulle sijoittuvat videopelit Luokka:FIFA-pelit Luokka:Vuoden 1996 videopelit Luokka:Windows-pelit Luokka:DOS-pelit Luokka:PlayStation-pelit Luokka:Super Nintendo Entertainment System -pelit Luokka:Game Boy -pelit Luokka:Sega Mega Drive -pelit Luokka:Sega Saturn -pelit
Grave Dancers Union

Grave Dancers Union on yhdysvaltalaisen alternative rock-yhtye Soul Asylumin kuudes studioalbumi, joka julkaistiin 6. lokakuuta 1992. Albumi vietti yhteensä 76 viikkoa Billboard 200 -listalla, jolla se nousi korkeimmillaan yhdennelletoista sijalle. Vuonna 1993 se saavutti kolminkertaisen platinamyynnin rajan. Albumin kansitaiteen on suunnitellut valokuvataiteilija Jan Saudek. Albumin nimi tulee "Whitout A Trace" -kappaleen säkeestä: "I tried to dance at a funeral, New Orleans style, I joined the Grave Dancers Union, I had to file". Kun yhtye soittaa kappaleen konsertissa laulajakitaristi Dave Pirner omistaa sen ennen kappaleen alkua yhtyeen vuonna 2005 ruokatorven syöpään menehtyneelle bassokitaristille, Karl Muellerille. == Kappaleet == # # # # # # # # # # # # == Kokoonpano == * Dave Pirner – soolokitara, laulu * Dan Murphy – rytmikitara , laulu * Karl Mueller – bassokitara * Grant Young – rummut * Sterling Campbell – rummut, lyömäsoittimet == Arvostelut == * AllMusic: AllMusic review Viitattu 23.4.2019. == Lähteet == Luokka:Vuoden 1992 albumit Luokka:Yhdysvaltalaiset rockalbumit
Aleksejs Froļikovs

Aleksejs Froļikovs (; 15. helmikuuta 1957 Moskova, Neuvostoliitto – maaliskuu 2020) oli jääkiekkoilija, joka pelasi suurimman osan urastaan Neuvostoliiton kansalaisena, mutta edusti Neuvostoliiton hajottua Latviaa. ==Ura== Froļikovs aloitti uransa kaudella 1978–79 Moskovan Dynamossa. Kaudeksi 1981–82 hän siirtyi Riian Dynamoon, jossa hän pelasi kevääseen 1989 asti. Kaudeksi 1989–90 Froļikovs siirtyi Suomen I-divisioonassa pelanneisiin Ässiin yhdessä joukkuetoverinsa Vladimir Durdinin kanssa. Hän osoittautui Ässissä kovaksi hankinnaksi ja valittiin ensimmäiseen tähdistökentälliseen, jossa kaikki muutkin kenttäpelaajat olivat Ässien pelaajia. Froļikovs oli koko I-divisioonassa kuudenneksi paras pistemies (28+53=81) sekä toiseksi eniten syöttöjä antanut pelaaja. Hän oli nostamassa Ässiä takaisin jääkiekon SM- liigaan ja hän pelasi siellä vielä kaksi seuraavaa kautta. Kaudella 1990–91 Froļikovs oli Ässien toiseksi paras pistemies tehoilla 20+26=46. Yhteensä SM- liigassa tuli kahden kauden aikana tehot 30+38=68 87 ottelussa. Froļikovs aloitti kauden 1992–93 Riian Dynamossa, Venäjän pääsarjassa, mutta palasi kesken kauden takaisin Suomeen ja siirtyi pelaamaan I-divisioonaan Pietarsaaren Centersin riveihin. Hän oli parhaimpia hankintoja heikosti menestyneessä seurassa. Kaudeksi 1994–95 Froļikovs palasi jälleen Riian Dynamoon, jossa hän lopetti uransa. Froļikovs pelasi Neuvostoliiton ja Venäjän pääsarjassa yhteensä 511 ottelua tehden niissä tehot 192+159=351. ==Maajoukkue== Froļikovs edusti Neuvostoliittoa alle 20-vuotiaiden MM- kilpailuissa 1977. Hän voitti nuorten maailmanmestaruuden. Froļikovs oli kisojen neljänneksi paras pistemies (6+5=11) Suomen Juha Jyrkkiön (7+4=11) kanssa sekä kolmanneksi paras maalintekijä yhdessä joukkuetoverinsa Igor Romashinin (6+6=12) kanssa. Kansainvälisellä tasolla Froļikovs edusti myöhemmin myös Latviaa Neuvostoliiton hajottua. Hän pelasi II-divisioonan MM- kilpailuissa 1993 ja I-divisioonan MM-kilpailuissa 1994 Latvian noustua edellisenä vuonna. II-divisioonan MM-kilpailuissa 1993 hän oli Latvian kolmanneksi paras pistemies tehoin 10+9=19 ja sai tehomerkinnän +30. ==Lähteet== ==Aiheesta muualla== * * * Luokka:Latvialaiset jääkiekkoilijat Luokka:Neuvostoliittolaiset jääkiekkoilijat Luokka:Vuonna 1957 syntyneet Luokka:Vuonna 2020 kuolleet
Matkamittari

Matkamittari eli odometri on kuljettua matkaa mittaava laite. Autoissa on yleensä yhdistetty nopeus- ja matkamittari, joka mittaa kuljetun matkan renkaiden pyörimisestä. Matkamittarit ovat olleet aikaisemmin mekaanisia, mutta nykyään ne ovat yleensä elektronisia, ja niihin on liitetty vetoakselin pyörimistä tunnisteleva anturi. Luokka:Mittalaitteet
Lorella Cravotta

Lorella Cravotta (s. 9. huhtikuuta 1958) on ranskalainen näyttelijä. Hän on näytellyt muun muassa elokuvassa Amélie (2001), missä hän esitti nimihenkilön äitiä. == Filmografia == * 2021 Partir un jour * 2021 Oranges sanguines * 2014 Repas de famille * 2010 Anonyymit romantikot (Les Émotifs anonymes), Magda * 2008 Sexe, gombo et buerre salé, Myriam * 2005 Il ne faut jurer de rien * 2004 Fais-moi rêver * 2002 À L'abri des regards indiscrets * 2002 Filles perdues, cheveux gras * 2001 Amélie (Le Fabuleux destin d’Amélie Poulain), Amandine Poulain, Amélien äiti * 2000 Vive Nous! * 1998 Que la Lumière Soit * 1995 La Cité des Enfants Perdus nainen ikkunassa * 1993 Une Journée Chez Ma Mère * 1993 L' Argent Fait le Bonheur rouva Munoz * 1991 Toujours Seuls * 1990 Tatie Danielle, teurastajan vaimo Lähde: == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1958 syntyneet Luokka:Elävät henkilöt
Guatemala olympialaisissa

Guatemala osallistui olympialaisiin ensimmäisen kerran Helsingissä 1952. Tätä ennen maalla oli ollut yksi edustaja taidekilpailuissa Los Angelesissa 1932. Vuosien 1956, 1960 ja 1964 kisoista Guatemala jäi pois, mutta on ollut mukana kaikissa kesäolympialaisissa Méxicosta 1968 lähtien. Talvikisoihin maa on osallistunut kerran, Calgaryssa 1988. Guatemala on saavuttanut kolme olympiamitalia, yhden kutakin väriä. Maan ensimmäisen olympiamitalin saavutti Erick Barrondo kävelemällä 20 kilometrin kävelyssä hopeaa Lontoossa 2012. Seuraavat mitalit tulivat Pariisin 2024 olympialaisten trap-ammunnasta, jossa Adriana Ruano saavutti kultaa naisten kilpailussa ja Jean Pierre Brol pronssia miesten kilpailussa. Ensimmäisen pistesijansa Guatemala saavutti Méxicossa 1968 maan jalkapallojoukkueen sijoittuessa jaetulle viidennelle tilalle. Joseph Burge oli seitsemäs vapaapainin höyhensarjassa Münchenissä 1972, Edgardo Zachrisson kuudes skeet-ammunnassa Montrealissa 1976, Oswaldo Méndez neljäs esteratsastuksessa Moskovassa 1980 ja Carlos Motta jaetulla viidennellä sijalla nyrkkeilyn alemmassa kärpässarjassa Los Angelesissa 1984. Atlantan olympialaisissa 1996 kaksi Guatemalan edustajaa sijoittui ammunnassa kahdeksanneksi: Sergio Sánchez vapaapistoolissa ja unkarilaissyntyinen Attila Solti olympiakiväärissä. Ateenan kisoissa 2004 Guatemala sai kolme pistesijaa taekwondossa. Heidy Juarez oli neljäs naisten välisarjassa, ja jaetulle viidennelle sijalle ylsivät Gabriel Sagastume miesten höyhensarjassa sekä Euda Carias naisten kärpässarjassa. Lontoossa 2012 Elizabeth Zamora oli jaetulla viidennellä sijalla taekwondon naisten kärpässarjassa. Rio de Janeirossa 2016 Juan Ignacio Maegli sijoittui kahdeksanneksi purjehduksen miesten laser- luokassa. == Mitalit lajeittain == == Mitalit olympialaisittain == == Olympiamitalistit == == Lähteet == *
Equals One Sudden Death

Equals One Sudden Death on kuopiolaisen 2 Times Terrorin esikoisalbumi, joka julkaistiin 19. toukokuuta 2010. Equals One Sudden Death albumilla esiintyy useita metalliartisteja kuten Zachary Hietala (Tarot), Spellgoth (Turmion Kätilöt), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen jne. Kansitaiteen on tehnyt kuopiolainen kuvataiteilija Timo Kokko. == Kappaleet == # # # # # # # # # # # == Kokoonpano == * MC Raaka Pee – laulu, kitara, koskettimet, ohjelmointi (Turmion Kätilöt, AEON, Ancient Drive) * HC CSD – laulu, lyriikat ;Vierailijat * Bishop Henrik * Maukka Perusjätkä * Joonas Pulkkinen * Tuple Salmela * Carl Sofia Belzer * Zachary Hietala * Juha Harju * Kalle Pakarinen * Puijon Perkele * Karlos Saatana * Spellgoth == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == * http://www.2timesterror.com/bio.html === Viitteet === == Aiheesta muualla == * http://www.2timesterror.com/news.html Luokka:Vuoden 2010 esikoisalbumit Luokka:Suomalaiset industrial metal -albumit
Renkaat (tähtitiede)

Tähtitieteessä renkaiksi tai rengasjärjestelmäksi kutsutaan pienten kappaleiden joukkoa, jotka kiertävät litteänä kiekkomaisena muodostelmana suurempaa taivaankappaletta. Kaikilla aurinkokuntamme neljällä uloimmalla planeetalla, eli kaasujättiläisillä Jupiterilla, Saturnuksella, Uranuksella ja Neptunuksella, on renkaat, mutta Saturnuksella ne ovat näyttävimmät ja parhaiten tutkitut.http://iopscience.iop.org/0034-4885/65/12/201 Planetary ringsRengasjärjestelmä Myös pikkuplaneetta Chariklolla on renkaat. Lisäksi Saturnuksen kuulla Rhea saattaa olla renkaat.http://www.nasa.gov/mission_pages/cassini/media/rhea20080306.html Saturn's Moon Rhea Also May Have Rings ==Katso myös== *Jupiterin renkaat *Saturnuksen renkaat *Rhean renkaat *Chariklon renkaat *Uranuksen renkaat *Neptunuksen renkaat ==Lähteet== ==Aiheesta muualla== *Ring and Ring Gap Nomenclature Luokka:Rengasjärjestelmät Luokka:Taivaanmekaniikka
Omar Larrosa

Omar Ruben Larrosa (s. 18. marraskuuta 1947, Lanús, Buenos Aires) on entinen argentiinalainen jalkapalloilija, joka nykyisin toimii Boca Juniorsin apulaisvalmentajana.Boca: Tito Pompei y Omar Larrosa toman las riendas Parhaiten hänet muistettaneen vuoden MM-turnauksen 1978 voittajajoukkueen jäsenenä. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1947 syntyneet Luokka:Elävät henkilöt
Jorge Olguín

Jorge Mario Olguín (s. 17. toukokuuta 1952 Dolores, Buenos Aires) on argentiinalainen jalkapalloilija. Hän voitti maailmanmestaruuden vuoden 1978 MM-kisoissa, joissa hän pelasi kaikissa Argentiinan seitsemässä ottelussarsssf:Argentina 1978 World Cup squad. Kaikkiaan hän pelasi 60 maaottelua tekemättä maaliakaan. Pelaajauransa jälkeen Olguín on palvellut useiden seurojen toimitsijatehtävissä. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1952 syntyneet Luokka:Elävät henkilöt
Honduras olympialaisissa

Honduras osallistui olympialaisiin ensimmäisen kerran Méxicossa 1968. Seuraavan kerran maa oli mukana Montrealissa 1976 ja kaikissa kesäkisoissa Los Angelesista 1984 lähtien. Talviolympialaisiin maa on osallistunut kerran: yhden maastohiihtäjän joukkueella Albertvillessä 1992. Honduras ei ole saavuttanut olympialaisissa yhtään mitaleita. Pistesijalle, eli kahdeksan parhaan joukkoon on päässyt miesten jalkapallojoukkue, joka oli seitsemäs Lontoon olympialaisissa 2012. Rio de Janeiron olympialaisissa 2016 miesten jalkapallojoukkue paransi sijoitustaan ja oli neljäs hävittyään pronssiottelun Nigeriaa vastaan 2−3. == Lähteet == Luokka:Hondurasin urheilu Luokka:Olympiaurheilu maittain
Oscar Ortiz

Oscar Alberto Ortiz (s. 8. huhtikuuta 1953 Chacabuco, Buenos Aires) on argentiinalainen jalkapalloilija. Maajoukkueurallaan (1975–1979) hän edusti Argentiinaa 23 ottelussa ja teki näissä peleissä kolme maalia. Argentiinan pääsarjassa hän pelasi 317 ottelua ja onnistui 32 kertaa maalinteossa. Ortiz kuului Argentiinan joukkueeseen, joka voitti maailmanmestaruuden 1978. Hän pelasi MM-lopputurnauksessa kuudessa Argentiinan seitsemästä ottelusta. Loppuottelussa hänet vaihdettiin pois kentältä 74. minuutilla Argentiinan johtaessa Alankomaita 1–0 (Argentiina voitti lopulta jatkoajalla 3–1). Ortiz aloitti uransa San Lorenzossa. Vuonna 1976 San Lorenzo myi hänet Brasiliaan Grêmioon, mutta hän palasi pian Argentiinaan River Plateen. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1953 syntyneet Luokka:Elävät henkilöt
Daltonin veljekset (täsmennyssivu)

Daltonin veljekset voi tarkoittaa * Daltonin veljekset, villissä lännessä vaikuttanut rikollinen veljesjoukko * Daltonin veljekset, Lucky Luke -sarjakuvissa esiintyvät veljekset * Daltonin veljekset, Lucky Luke -elokuva vuodelta 2004 * Daltonin veljekset, Lucky Luke -sarjakuva-albumi * Euran Daltonit, joita kutsutaan myös Daltonin veljeksiksi
Jari Hirsimäki

Jari Hirsimäki (s. 1. lokakuuta 1961 Valkeakoski) on suomalainen jääkiekkoilija. Hän pelasi SM-liigassa vuosina 1979–1996 ja voitti neljä Suomen-mestaruutta.Jääkiekkokirja 2007–2008, s. 299 Kaudella 1990–1991 hänet valittiin Kultaleijona-palkinnon saajaksi. Pääasiassa vasempana laitahyökkääjänä pelannut "Lätty" Hirsimäki on 178 cm pitkä ja painoi pelivuosinaan 78 kg. Hirsimäki edusti SM-liigassa Tampereen Koo-Vee:ta, Turun Palloseuraa ja Turun Tovereita. Hän pelasi SM-liigassa yhteensä 305 ottelua, joissa hänen tehopisteensä olivat 101 + 153 = 254 ja jäähymääränsä 231 minuuttia. SM-liigan pudotuspeleissä hän pelasi 41 ottelua, joissa tehopisteitä kertyi 18 + 19 = 37 ja jäähyminuutteja 20. Hän voitti TPS:n joukkueessa neljä Suomen-mestaruutta. Hirsimäki pelasi Suomen maajoukkueessa viisi maaottelua, joissa hän teki yhden maalin ja sai yhden syöttöpisteen.Jääkiekkokirja 2007–2008, s. 223 == Lähteet == * === Viitteet === Luokka:Suomalaiset jääkiekkoilijat Luokka:Vuonna 1961 syntyneet Luokka:Elävät henkilöt
Eichstätt

Eichstätt (aikaisemmin myös Eichstädt tai Aichstädt) on kaupunki Baijerin osavaltiossa Ylä-Baijerissa, Saksassa ja Eichstättin piirikunnan keskus. Se sijaitsee Altmühl-joen varrella. Kaupungin asukasluku oli 13 407 vuoden 2015 lopussa. Kaupungissa sijaitsee Katholische Universität Eichstätt-Ingolstadt, saksankielisten maiden ainoa katolinen yliopisto. Pyhän Valburgin veli pyhä Willibald perusti Eichstättin hiippakunnan vanhan Rooman valtakunnan aseman paikalle vuonna 741. Kaupungin perustamisasiakirja on vuodelta 908. Kaupunkia hallitsi ruhtinaspiispa vuoden 1802 maallistumiseen asti. Eichstättista tuli osa Baijeria vuonna 1806. Baijerin kuningas Maksimilian I Josef myönsi vävylleen Eugène de Beauharnaisille Leuchtenbergin herttuan ja Eichstättin ruhtinaan arvon vuonna 1817. Piispanistuin palautettiin vuonna 1821. Kaupunki siirtyi takaisin Baijerille vuonna 1855. Eichstätt on kuuluisa kivilouhoksistaan. Kaupungin läheltä on löytynyt Archaeopteryxin fossiileita. Kaupungissa on useita katolisia kirkkoja ja luostareita. Pyhän Valpurgin luut sijaitsevat Pyhän Valpurgin benediktiiniläisluostarin (Kloster St. Walburg) kirkossa Eichstättissa. ==Lähteet== Luokka:Baijerin kunnat Luokka:Saksan kaupungit Luokka:Ylä-Baijeri
Nicaragua olympialaisissa

Nicaragua osallistui olympialaisiin ensimmäisen kerran Méxicossa 1968 ja on ollut mukana kaikissa kesäolympialaisissa sen jälkeen lukuun ottamatta Soulin 1988 kisoja. Talviolympialaisiin maa ei ole osallistunut. Nicaragua ei ole saavuttanut yhtään olympiamitalia. Pistesijalle, eli kahdeksan parhaan joukkoon, ovat yltäneet maan baseballjoukkue, joka oli neljäs Atlantassa 1996 ja Carlos Delgado, joka oli jaetulla seitsemännellä sijalla taekwondon raskaassa sarjassa Sydneyssä 2000. == Lähteet == == Aiheesta muualla == *Nicaraguan esittely kansainvälisen olympiakomitean sivustolla *
Nurjahdus

thumb|Eulerin neljä nurjahdustapausta demonstroituna. Nurjahdus on rakenteen huomattavan suuri poikittaisliike kuormituksen (yleensä puristuksen) suuntaan nähden.http://school.mech.uwa.edu.au/~dwright/DANotes/buckling/intro/intro.html nurjahduksen esittely ja esimerkkejä Lyhyillä puristussauvoilla nurjahdusongelma on vähäinen mutta nurjahdus tulee ottaa huomioon pitkillä sauvoilla. Silloin sauvan geometria sekä materiaalin elastisuus tulevat merkittäviksi tekijöiksi ja nurjahdus voi tapahtua materiaalin myötörajaa alemmassa jännityksessä. Painamalla sormin tavallista luottokorttia sen päistä, voi nähdä miten luottokortti nurjahtaa.http://www.efunda.com/formulae/solid_mechanics/columns/intro.cfm Rakenne on nurjahduksen suhteen stabiili, kun sitä kuormittava voima on pienempi kuin nurjahdusvoima. Rakenne on nurjahduksen suhteen epästabiili, kun kuormittava voima on suurempi kuin nurjahdusvoima. Ohuet palkit saatetaan joutua mitoittamaan nurjahduksen perusteella paksummiksi kuin materiaalin jännityksiin tai muodonmuutoksiin perustuva mitoitus muuten määräisi. ==Eulerin nurjahdustapaukset== Keksijänsä, Leonhard Eulerin mukaisesti nimettyjä nurjahdustapauksia on neljä erilaista. Niistä kuhunkin liittyy eri suuruinen nurjahduskerroin µ ja nurjahduspituus Ln : :1) Sauva on nivelletty molemmista päistä: \mu = 1, L_n=L, :2) Sauva on tuettu kiinteästi molemmista päistä: \mu = 4, L_n=L/2, :3) Sauva on tuettu kiinteästi toisesta päästä ja nivelletty toisesta päästä: \mu = 2,046, L_n=0,7 L, :4) Sauva on tuettu kiinteästi toisesta päästä ja vapaa toisesta päästä: \mu = 0,25, L_n=2L, missä L = sauvan geometrinen pituus Nurjahdusvoima voidaan kullekin tapaukselle laskea kaavasta: :F_n=\frac{\pi^2 E I}{L_n^2}, tai :F_n=\mu \frac{\pi^2 E I}{L^2}, missä :F_n = nurjahdusvoima :\mu = nurjahdustapauksen kerroin :E = materiaalin kimmokerroin :I = sauvan jäyhyysmomentti :L_n = sauvan nurjahduspituus :L = sauvan pituus. Nurjahdusjännitys voidaan laskea kaavasta: :\sigma_n = \frac{F_n}{A} = \frac{\pi^2 E I}{A L_n^2}, missä :\sigma_n = nurjahdusjännitys :F_n = nurjahdusvoima :A = Sauvan poikkileikkauksen pinta- ala :E = materiaalin kimmokerroin :I = sauvan jäyhyysmomentti :L_n = sauvan nurjahduspituus. ==Lähteet== * Luokka:Jatkuvan aineen mekaniikka Luokka:Konetekniikka Luokka:Rakennesuunnittelu
Järjestöbarometri

Järjestöbarometri on nykyisin joka toinen vuosi ilmestyvä julkaisu, joka seuraa sosiaali- ja terveysjärjestöjen toimintaa ja toimintaedellytysten kehitystä. Järjestöbarometri tuottaa tietoa mm. järjestöjen vapaaehtois- ja ammatillisesta toiminnasta sekä palvelutuotannosta, rahoituksesta ja henkilöstöstä. Keskeistä aineistoa ovat järjestöjen omat ennakoinnit järjestötoiminnan tulevaisuuden haasteista ja toiminnan painopisteiden muutoksista. Lisäksi barometri tuottaa aikasarjoja ja pysyvien teemojen lisäksi vuosittaisia erityisteemoja ajankohtaisista aiheista. Järjestöbarometrin kyselyaineistoina ovat kaikkien alan valtakunnallisten järjestöjen toiminnanjohtajille sekä paikallisyhdistyksille tehdyt kyselyt. Paikallisista yhdistyksistä on koottu yli 2 000 yhdistyksen koko maan ja kaikkia toimialat kattava otos, jota seurataan vuosittain. Kyselyaineistojen lisäksi keskeisen aineiston muodostavat tilasto- ja rekisteritiedot, esimerkiksi Sosiaali- ja terveysjärjestöjen avustuskeskuksen ja Patentti- ja rekisterihallituksen. Järjestöbarometri seuraa myös järjestöjen alueellisten työntekijöiden arvioita järjestötoiminnasta sekä tuottaa yhdistysrekisteriin perustuvaa tietoa uusista rekisteröitävistä alan yhdistyksistä. == Historia == Järjestöbarometrin julkaisi vuoteen 2010 Sosiaali- ja terveysturvan keskusliitto. Nykyisin Järjestöbarometrin julkaisee SOSTE Suomen sosiaali ja terveys ja se rahoitetaan Sosiaali- ja terveysministeriö budjetista, Terveyden ja sosiaalisen hyvinvoinnin määrärahasta. == Järjestöbarometrit vuosina 2018–2020 == * Järjestöbarometri 2020 * Järjestöbarometri 2018 == Viitteet == Luokka:Sosiaalipolitiikka
Turkkisammalet

Turkkisammalet (Paraleucobryum) on sammalten suku. == Lajeja == * Paraleucobryum enerve - tunturiturkkisammal * Paraleucobryum longifolium - kiviturkkisammal == Lähteet == == Aiheesta muualla == *ITIS: Paraleucobryum *Flora of North America: Paraleucobryum *Moss Flora of China: Paraleucobryum Luokka:Kynsisammalet (heimo)
Kiviturkkisammal

Kiviturkkisammal (Paraleucobryum longifolium) on kynsisammalten heimoon ja turkkisammalten sukuun kuuluva sammal. ==Ulkonäkö== Kiviturkkisammal on löyhiä kasvustoja muodostava ja sen versot ovat kiiltävät ja väriltään harmaanvalkoisesta tummanvihreään. Sen lehdet ovat jouhimaisen kapeat ja sirppimäisen käyrät. Sen keskisuoni on leveä ja täyttää kärjestä koko lehden. Sillä on harvoin itiöpesäkkeitä. Se muistuttaa joitakin kynsisammalia. ==Levinneisyys== Kiviturkkisammal kasvaa pohjoisella pallonpuoliskolla havumetsävyöhykkeessä ja vuoristoissa. Se on yleinen koko Suomessa. ==Elinympäristö== Kiviturkkisammal kasvaa yleensä karuilla silikaattikivillä ja joskus myös puiden tyvillä. ==Lähteet== == Aiheesta muualla == *ITIS: Paraleucobryum longifolium *Moss Flora of China: Paraleucobryum longifolium *Flora of North America: Paraleucobryum longifolium Luokka:Kynsisammalet (heimo)
Paradox

Paradox voi tarkoittaa muun muassa seuraavia asioita: * paradoksi, ristiriitainen väite ** katso myös luettelo paradokseista * Paradox, Saksalainen metalliyhtye * Paradox, Steppenwolf-yhtyeen albumi * Paradox, tietokantaohjelmisto * Paradox, piraattiryhmä * Paradox Interactive, ruotsalainen pelitalo * Paradox Development Studio, ruotsalainen pelitalo * Paradox, tietokantaohjelmisto, jonka kehitti Ansa Software ja osti Borland ja sittemmin Corel
Jungfraujoch

thumb|right|250px|Harjanteen pohjoispuoli Jungfraujoch on Mönchin ja Jungfraun vuorenhuippujen välissä sijaitseva sola Bernin ja Valais’n kantonien rajalla Sveitsissä. Se on osa Unescon maailmanperintöluetteloon nimensä saanutta Jungfraun–Aletschin alppialuetta. Harjanteen matalin kohta on 3 466 metriä merenpinnan tasoa ylempänä. == Rautatie == Jungfraujochilla sijaitsee 1. elokuuta 1912 avattu Jungfraujochin rautatieasema, joka on Euroopan korkeimmalla sijaitseva rautatieasema (3 454 m). Jungfraubahn kulkee Jungfraujochille Kleine Scheideggistä, jonne on Wengernalpbahn AG:n junayhteys Interlakenista kahta kautta, sekä Grindelwaldin että Lauterbrunnenin kautta. == Nähtävyys == Jungfraujoch on Sveitsin suosituimpia nähtävyyksiä, jossa käy vuosittain yli 800 000 matkailijaa (v. 2012). == Tutkimusasema == Jungfraujochilla sijaitsee rautatieaseman, ravintoloiden ja kauppaliikkeiden lisäksi Hochalpine Forschungsstationen Jungfraujoch und Gornergrat -säätiön (HFSJG), (), vuonna 1931 aloittanut tutkimusasema sekä vuonna 1937 aloittanut Sphinx-laboratorio muun muassa tähtitieteellisiä ja meteorologisia tutkimuksia varten. == Sää == Jungfraujoch on korkean sijaintinsa takia varsin viileä matkakohde: lämpötila nousee plussan puolelle vain kesäkuukausina. == Lähteet == == Aiheesta muualla == * Tieteellisiä tutkimuksia 3,572 metrin korkeudessa, Kuva, 16.02.1938, nro 4, s. 26, Kansalliskirjaston digitaaliset aineistot Luokka:Sveitsin solat Luokka:Valais Luokka:Jungfraun–Aletschin alppialue Luokka:Lauterbrunnen Luokka:Sveitsin tiede ja tekniikka
Ossi Barck

Ossi Aksel Barck (7. marraskuuta 1906 Pori – 4. toukokuuta 1994) oli suomalainen merikapteeni ja Neste Oy:n pitkäaikainen lippukapteeni. Barck aloitti merimiehen ammatin 18-vuotiaana nelimastoparkki Lawhillissä. Yliperämiehen tutkinnon hän suoritti vuonna 1932 ja merikapteeniluokan neljä vuotta myöhemmin Raumalla. Kaikkiaan hän purjehti 25 eri aluksella, joista kahdeksalla perämiehenä ja kymmenellä päällikkönä Kauppalaivaston matrikkeli 1970 . Talvisodan alussa hän oli viemässä rahtia s/s Wilpaksella Hampuriin, kun venäläinen risteilijä Kirov pyyhälsi keulan ohi tulittamaan Russarön linnaketta. Paluumatkalla Wilpas joutui venäläisen sukellusveneen hyökkäystä väistäessään karille Ruotsin rannikolla ja tuhoutui. Kapteeni Barck ilmoittautui laivastoon ja hänet koulutettiin moottoritorpedovenemieheksi, mutta sota loppui ennen kuin hän pääsi sotatoimiin. Välirauhan tultua hän palasi kauppalaivastoon ja oli vuonna 1941 s/s Winhan kapteenina tuomassa rahtia Chilestä Petsamoon, kun alus takavarikoitiin Britteinsaarten pohjoispuolella. Barck sai tilaisuuden värväytyä ruotsalaiseen Bur-alukseen, jonka kanssa hän kävi Halifaxissa, Kanadassa. Mutta kun hän palasi vuonna 1942 Manchesteriin, hänet internoitiin vihollismaan kansalaisena. Hänet vietiin Mansaarelle, jossa internointileiri sijaitsi. Barck valittiin campleaderiksi eli leirinjohtajaksi pitämään kuria alueella olevien suomalaisten merimiesten keskuudessa, ja tottuneena miesten käsittelijänä hän hoiti tehtävän hyvin. Hän muun muassa järjesti miehilleen aliperämieskurssin pitääkseen nämä ahkerina ja vähemmän rettelöivinä. Oppikirjat kurssille kapteeni anoi ja sai Suomen valtiolta, ja puolueettomien maiden sekä osaltaan Punaisen Ristin avulla ne saapuivat perille. Miehet olivatkin hyvin tarpeellisia, kun rauha palasi ja työt alkoivat taas. Tuntematon sota, s.332 - 334 Kotimaahan palattuaan kapteeni Barck toimi ensin ahtausliikkeen työnjohtajana ja Wihuri-yhtymän alusten päällikkönä. Hän osallistui Neste Oy:n kaikkien tankkilaivojen suunnitteluun, oli niiden rakennusvalvoja sekä tankkilaivojen M/T Neste, M/T Tupavuori ja M/T Nunnalahti päällikkönä. Pääjohtaja Uolevi Raade nimitti kapteeni Barckin yhtiön ensimmäiseksi lippukapteeniksi. Viimeiset työvuotensa eli 1962–1971 kapteeni Barck toimi varustamo-osaston päällikkönä ja vuodesta 1967 myös apulaisjohtajana. Barckin mukaan nimettiin Neste Oy:n hankkima mutta Suomen Meripelastusseuran hoitoon luovutettu pelastusristeilijä Ossi Barck. == Lähteet == * * Kauppalaivaston matrikkeli 1970 === Viitteet === Luokka:Suomalaiset merikapteenit Luokka:Vuonna 1906 syntyneet Luokka:Vuonna 1994 kuolleet Luokka:Nesteen henkilöstö